གྲོས་ཆོད་ནང་མི་དམངས་མང་ཚོགས་སྣོད་བཅུད་ཁོར་ཡུག་སྲུང་སྐྱོང་ལས་དོན་ནང་ཧུར་ཐག་ཞུགས་རྒྱུའི་སྐུལ་སློང་རྒྱ་ཁྱབ་ཏུ་བྱེད་དགོས་ཤིང་།ཏང་གི་འགོ་ཁྲིད་འོག་ཕྱོགས་ཁག་གི་སྟོབས་ཤུགས་སྐུལ་སློང་རྒྱ་ཁྱབ་ཏུ་བྱས་ཏེ་ཚང་མས་ཇུས་ཤུགས་མཉམ་འདོན་དང་མཉམ་འགོག་མཉམ་བཅོས་ཀྱིས་སྦགས་བཙོག་འགོག་བཅོས་འགག་སྒྲོལ་གྱི་མི་དམངས་དམག་འཐབ་ཡག་པོ་རྒྱག་དགོས།སྤྱི་དམངས་ཀྱི་ལྟ་སྐུལ་ལམ་སྲོལ་དང་།ཐེར་འདོན་བརྡ་ལན་ལམ་སྲོལ།བྱ་དགའ་ལྕག་སྐུལ་ལམ་སྲོལ་བཅས་འཐུས་སྒོ་ཚང་དུ་གཏོང་བ་དང་།ཐེར་འདོན་བྱེད་མཁན་གྱི་ཁྲིམས་མཐུན་ཁེ་དབང་ལ་སྲུང་སྐྱོང་།མང་ཚོགས་ལ་བཅའ་ཁྲིམས་ཀྱི་མཚོན་ཆ་ལ་བརྟེན་ནས་སྣོད་བཅུད་ཁོར་ཡུག་སྲུང་སྐྱོང་བྱ་རྒྱུའི་ལྕག་སྐུལ་བཅས་བྱས་ནས་སྣོད་བཅུད་ཤེས་དཔལ་གོང་དུ་བཀུར་བ་དང་སྣོད་བཅུད་ཁོར་ཡུག་སྲུང་སྐྱོང་བྱེད་པའི་སྤྱི་ཚོགས་ཀྱི་རྣམ་པ་ཡག་པོ་ཞིག་ཆགས་པར་བྱེད་དགོས་ཞེས་ནན་བཤད་བྱས་པ་རེད།